b'\n_START_ARTICLE_\nNelson Angelo Piquet\n_START_SECTION_\nPrie\xc5\xa1 Formul\xc4\x99 1\n_START_PARAGRAPH_\nNelsono karjera prasid\xc4\x97jo 1993\xc2\xa0m., kai jis prad\xc4\x97jo lenktyniauti Brazilijos karting\xc5\xb3 \xc4\x8dempionate. Ten jis lenktyniavo iki pat 2001\xc2\xa0m., o po to persik\xc4\x97l\xc4\x97 \xc4\xaf Formula 3 Suamericana \xc4\x8dempionat\xc4\x85._NEWLINE_2003\xc2\xa0m. jis persik\xc4\x97l\xc4\x97 \xc4\xaf Did\xc5\xbeiosios Britanijos Formula 3 \xc4\x8dempionat\xc4\x85. Tais metais jis atstovavo Piquet Sports komandai ir baig\xc4\x97 sezon\xc4\x85 tre\xc4\x8dioje vietoje su \xc5\xa1e\xc5\xa1iomis pergal\xc4\x97mis. Tais metais jis pirm\xc4\x85 kart\xc4\x85 i\xc5\xa1band\xc4\x97 Formul\xc4\x97s 1 bolid\xc4\x85 Williams F1 ekipoje._NEWLINE_Kitais metais jis laim\xc4\x97jo Britanijos Formula 3 \xc4\x8dempionat\xc4\x85 ir tapo jauniausiu per vis\xc4\x85 \xc4\x8dempionato istorij\xc4\x85 \xc4\x8dempionu, jam tuo metu buvo 19 met\xc5\xb3 2 m\xc4\x97nesiai._NEWLINE_2005\xc2\xa0m. brazilas startavo A1 ir GP2 \xc4\x8dempionatuose. Pastar\xc4\x85jame jis laim\xc4\x97jo vienerias lenktynes Belgijoje. Taip pat met\xc5\xb3 pabaigoje jis i\xc5\xa1band\xc4\x97 BAR ekipos bolid\xc4\x85._NEWLINE_Antrais metais GP2 \xc4\x8dempionate jis tapo vice\xc4\x8dempionu ir nusileido tik britui Lewis Hamiltonui.\n_START_SECTION_\nRenault\n_START_PARAGRAPH_\n2007 m. sezone brazilas tapo oficialiu Renault ekipos pilotu bandytoju ir atsarginiu pilotu._NEWLINE_2008 m. sezone brazilas tapo oficialiu Renault ekipos pilotu, o jo komandos draudu paskirtas sugr\xc4\xaf\xc5\xbe\xc4\x99s \xc4\xaf pranc\xc5\xabz\xc5\xb3 ekip\xc4\x85 du kartus pasaulio \xc4\x8dempionas Fernando Alonso. Sezono prad\xc5\xbeioje Nelsonui Piquet sunkiai sek\xc4\x97si valdyti savo bolid\xc4\x85\xc2\xa0\xe2\x80\x93 i\xc5\xa1 7 pirm\xc5\xb3j\xc5\xb3 savo lenktyni\xc5\xb3 jis fini\xc5\xa1avo tik dvejose, o pirmuosius savo ta\xc5\xa1kus jis peln\xc4\x97 Pranc\xc5\xabzijos GP fini\xc5\xa1av\xc4\x99s 7 vietoje. Netrukus brazilas pasiek\xc4\x97 ir kol kas auk\xc5\xa1\xc4\x8diausi\xc4\x85 savo viet\xc4\x85 Formul\xc4\x97je 1\xc2\xa0\xe2\x80\x93 antr\xc4\x85j\xc4\x85 viet\xc4\x85 Vokietijoje puikiai pasinaudoj\xc4\x99s saugos atumobilio faze ir sustoj\xc4\x99s techninio aptarnavimo zonoje vos kart\xc4\x85. V\xc4\x97liau sezone brazilas fini\xc5\xa1avo dar tris kartus ta\xc5\xa1k\xc5\xb3 zonoje, o j\xc5\xb3 surink\xc4\x99s 19, baig\xc4\x97 sezon\xc4\x85 12 vietoje._NEWLINE_2009\xc2\xa0m. rugpj\xc5\xab\xc4\x8dio 3 d. Nelson Angelo Piquet patvirtino pasitraukim\xc4\x85 i\xc5\xa1 Renault komandos.'